फग्गू के ग्रामीणों ने लगाई पेंशन दिलाने की गुहार
गांवफग्गू के दो दर्जन से अधिक पेंशनधारकों ने डीसी को एक शिकायत पत्र सौंपकर पिछले करीब तीन माह से बंद पड़ी पेंशन दिलाने की गुहार लगाई है।
डीसी को दिए ज्ञापन में पेंशनधारकों मुख्तयार सिंह, बूटाराम, जगदेव सिंह, मलकीत सिंह, रणजीत सिंह, नसीब कौर, माया कौर, चंद कौर सहित अन्य ने बताया कि वे सभी विकलांग विधवा पेंशन के पात्र हैं और उनका गुजारा पेंशन से ही चलता है। उन्होंने बताया कि पिछले करीब 3 माह से उन्हें पेंशन नहीं मिली है। जिसके कारण उनके सामने रोजी-रोटी का भी संकट खड़ा हो गया है। उन्होंने बताया कि पेंशन को लेकर वे कई बार कंपनी अधिकारियों से मिल चुके हैं, लेकिन अभी तक कोई सुनवाई नहीं हुई है। वहीं करीब एक सप्ताह पूर्व भी वे डीसी से मिले थे और डीसी ने एक सप्ताह में उन्हें पेंशन देने की बात कंपनी अधिकारियों से कही थी, लेकिन अभी तक उन्हें पेंशन नसीब नहीं हुई है। फिनो कंपनी के कर्मचारी गांव में पेंशन का वितरण करते हैं, वे जब भी उनके पास जाते हैं तो उनका एक ही जवाब होता है की खाते में पैसे नहीं हैं। पात्रों ने डीसी से गुहार लगाई की उन्हें पेंशन दिलाई जाए, ताकि परिवार का गुजर बसर कर सकें।
गांव फग्गू के गामीण पेंशन मिलने के मामले मे अधिकारी से मिलने जाते हुए।
hin_Deva hin_Deva hin_Deva hin_Deva